# All

L'all (Allium sativum) és una planta herbàcia de la família de les liliàcies. De tija cil·líndrica, fullosa fins a la meitat, té un bulb arrodonit i comestible, anomenat cabeça, compost de nombroses unitats, anomenades grans. És un dels condiments tradicionals de la cuina mediterrània.

## Dites populars

* Amb un all fan l'allioli.
* All en dejú, remei segur.
* Alls i pebre vi volen beure.
* Allà on no hi ha un all, hi ha una ceba.
* Api, alls i julivert, qui més hi fa més hi perd.
* Bitxo, pebre i all, menjar de cavall.
* El morter sempre a pudor d'all.
* Ni escudella sense tall, ni amanida sense ceba, ni salsa sense all.
* Pels cucs, els alls; per a dormir, cascalls.
* Per Sant Blai, planta l'all.
* Qui no té un all té una ceba.
* Sense un all, fan s'allioli.
* Tant patirem per un all com per una ceba.
* Tant put un all com cent cebes.
* Val més un all que cent cebes.

## Endevinalles

* No és pebre, però fa coure; té barba i no és home.
* Pica, però no és pebre, té dents i no mastega.
* Sense dir res a ningú el meu nom és d'espant; tant si sóc verd com madur tinc un gustet molt picant.
* Sóc planta que sols serveixo per donar gust al menjar. Tinc dents però no mossego i a qui menjant de mi abusa li put l'alè al respirar.
* Tinc el cap gros i el cos estret i no em puc aguantar dret.
* Un arbret, petit, baixet, capçat de blanc, vestit de verd.
* Un ou amb perruca què cosa és?
* Vaig néixer capell posat. Tota la vida l'he dut, i des que es capell m'és fuit no he begut ni he menjat.
* Veure com per la muntanya es passeja un muntanyenc; té barbes i no té braços, té cap, però no té peus.

## Frases fetes i locucions

* Cama d'all.
          Tenir les cames molt primes.
* Calent com un all.
          Molt calent.
* Dret com un all.(Manresa)
    (var.) Test com un all.
          Ésser un home molt dret, que té molt de vigor.
* Encamar els alls a qualcú.
          Enganyar a algú.
* Fer més calent que un all.
* Fer tornar coa d'all qualcú.(Mall.)
          Molestar molt.
* Fort com un all bruixat.
          Irònicament, feble.
* Sà com un gra d'all.(Mall.)
    (var.) (Estar) més sà que un gra d'all.
          Estar molt sa o que té bona salut.
* Sucar els alls.(Mall.)
          Insistir excessivament a demanar o repetir una cosa.
* Tenir all o ceba.
          Tenir una desgràcia rere una altra.
* Trempat com un all.(occ.)
    (var.) (Ésser) més trempat que un all.
          Ésser molt trempat

## Referències

* 1 2 3 4 5 6 7 Parés i Puntas, 1999.
* 1 2 3 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 14 15 16 17 18 Alcover, Antoni M.; Moll, Francesc de B. «All». A: Diccionari català-valencià-balear. Barcelona: IEC, 2002.
* ↑ Viladot-Puig, 2003.
* ↑ «All». Gran Diccionari de la Llengua Catalana. Barcelona: Grup Enciclopèdia Catalana. [Consulta: 12 juny 2012].
* 1 2 3 4 5 Amades, 1982.
* ↑ Castellví, 1956.
* ↑ Correig i Blanchar, 1986.
* 1 2 Bassols, 1994.
* ↑ Martí i Adell, 1991.
* ↑ Llibre Endevinalles, 1925.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Correig i Blanchar, Montserrat; Cugat i Solà, Laura; Rius i Benito, Dolors. Una Capseta blanca que s'obre i no es tanca (en català). 2a edició. Barcelona: Ed. Graó, 1986. ISBN 9788485729111.
* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.